CELEX: 32005D0685
Language: lt
Date: 1121990400000
Title: 2005/685/EB: 2005 m. liepos 22 d. Komisijos sprendimas, leidžiantis tam tikroms valstybėms narėms taikyti leidžiančias nukrypti nuostatas renkant statistikos duomenis apie ataskaitinius 2004 ir 2006 metus pagal Reglamentą (EB) Nr. 1450/2004 (pranešta dokumentu Nr. C(2005) 2772)   (Tekstas svarbus EEE)

8.10.2005   
            
            
               LT
            
            
               Europos Sąjungos oficialusis leidinys
            
            
               L 264/1
            
         
      KOMISIJOS SPRENDIMAS
   
   2005 m. liepos 22 d.
   leidžiantis tam tikroms valstybėms narėms taikyti leidžiančias nukrypti nuostatas renkant statistikos duomenis apie ataskaitinius 2004 ir 2006 metus pagal Reglamentą (EB) Nr. 1450/2004
   
      (pranešta dokumentu Nr. C(2005) 2772)
   
   (autentiški tik tekstai prancūzų, vokiečių, graikų, italų ir maltiečių kalbomis)
   (tekstas svarbus EEE)
   (2005/685/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. rugpjūčio 13 d. Komisijos reglamentą (EB) Nr. 1450/2004, įgyvendinantį Europos Parlamento ir Tarybos sprendimą Nr. 1608/2003/EB dėl Bendrijos inovacijų statistikos rengimo ir plėtros (1), ypač į jo priedo 8 skirsnį,
   kadangi:
   
               (1)
            
            
               Reglamente (EB) Nr. 1450/2004 pateikta orientacinė bendrų standartų, sąvokų apibrėžimų ir klasifikacijų sistema renkant Bendrijos statistikos duomenis apie inovacijas, kad pagal šiuos standartus, sąvokų apibrėžimus ir klasifikacijas būtų pasiekti aukštos kokybės statistiniai rezultatai valstybėse narėse.
            
         
               (2)
            
            
               Reglamento (EB) Nr. 1450/2004 priedo 8 skirsnyje numatyta, kad, jei nacionalinėms statistikos sistemoms reikia didesnių adaptacijų, Komisija gali leisti valstybėms narėms taikyti leidžiančias nukrypti nuostatas renkant ataskaitinių 2004 metų statistikos duomenis. Papildomos leidžiančios nukrypti nuostatos gali būti suteikiamos dėl ekonominės veiklos rūšių aprėpties pagal NACE Red. 1.1 arba pagal ataskaitinių 2006 metų rinktinos statistikos dydžio kategorijos suskirstymus.
            
         
               (3)
            
            
               Tokių leidžiančių nukrypti nuostatų paprašė atitinkamos Graikijos, Prancūzijos, Maltos, Italijos ir Austrijos institucijos.
            
         
               (4)
            
            
               Remiantis informacija, kurią gavo Komisija (Eurostat), šių valstybių narių prašymų priežastis – poreikis iš esmės keisti jų statistikos sistemas.
            
         
               (5)
            
            
               Todėl prašymas suteikti leidžiančias nukrypti nuostatas turėtų būti patenkintas,
            
         PRIĖMĖ ŠĮ SPRENDIMĄ:
   1 straipsnis
   Kaip nustatyta šio sprendimo priede, leidžiančios nukrypti nuostatos suteiktos Graikijai, Prancūzijai, Italijai, Maltai ir Austrijai.
   2 straipsnis
   Šis sprendimas skirtas Graikijos Respublikai, Prancūzijos Respublikai, Italijos Respublikai, Maltos Respublikai ir Austrijos Respublikai.
   
      Priimta Briuselyje, 2005 m. liepos 22 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 267, 2004 8 14, p. 32.
   
      PRIEDAS
      SUTEIKTOS LEIDŽIANČIOS NUKRYPTI NUOSTATOS
      
                  Šalis
               
               
                   
               
            
                  Graikija
               
               
                  Bendrijos inovacijų statistikos duomenų, kurie turi būti surinkti apie ataskaitinius 2004 metus, perdavimo terminas, nurodytas Komisijos reglamento (EB) Nr. 1450/2004 priedo 6 skirsnyje, yra 20 mėnesių vietoj 18 mėnesių
               
            
                  Prancūzija
               
               
                  Bendrijos inovacijų statistikos duomenims, kurie turi būti surinkti apie ataskaitinius 2006 metus: visiems rezultatams, išskyrus tuos, kurie susiję su NACE Red. 1.1 D skirsniu ir su 10–49 dydžio kategorijos darbuotojais
               
            
                  Italija
               
               
                  Bendrijos inovacijų statistikos duomenims, kurie turi būti surinkti apie ataskaitinius 2006 metus: rezultatai neturi būti suskirstyti pagal ekonominę veiklą pagal NACE Red. 1.1 arba pagal dydžio kategoriją
               
            
                  Malta
               
               
                  Bendrijos inovacijų statistikos duomenims, kurie turi būti surinkti apie ataskaitinius 2004 metus: rezultatai neturi būti perduodami
                  Bendrijos inovacijų statistikos duomenims, kurie turi būti surinkti apie ataskaitinius 2006 metus: rezultatai neturi būti suskirstyti pagal ekonominę veiklą remiantis NACE Red. 1.1 arba pagal dydžio kategoriją
               
            
                  Austrija
               
               
                  Bendrijos inovacijų statistikos duomenims, kurie turi būti surinkti apie ataskaitinius 2004 metus: ataskaitiniai metai yra 2005 vietoj 2004 m.